Nege sterf in trompop botsing in Limpopo | Maroela Media
Die polisie in Hoedspruit buite Phalaborwa in Limpopo ondersoek 'n saak van strafbare manslag ná nege persone in 'n trompop botsing tussen twee motors dood is.
Die ongeluk het Saterdagmiddag omstreeks 16:00 op die R531 naby Swadini plaasgevind, het brig. Motlafela Mojapelo, woordvoerder van die polisie, gesê.
"'n Toyota 4×4-enkelkajuitbakkie, van Swadini se rigting, en 'n Toyota Avanza, van Hoedspruit se rigting, het mekaar reg van voor getref. Agt persone is op slag dood. Twee persone is na 'n hospitaal geneem vir behandeling, waar een van die beseerdes later aan sy beserings beswyk het."
Beamptes van die polisie se eenheid vir bedreigde spesies is ook na die toneel ontbied nadat emmers vol slangvelle, gedroogde stervisse, gedroogde krappe en ander mariene diere gevind is. Dit was agterop die bakkie vervoer. "Die ondersoek na die oorsprong daarvan word ondersoek."
Dit is nog nie duidelik hoeveel persone onderskeidelik in die voertuie was nie. Die proses om die slagoffers te identifiseer duur ook voort.
Hulle moes met n helse spoed gery het!!dat voertuie SO lyk,,genade,EN baie haastig.
Nou kan die krappe dalk weer bq weer n kans kry …die bygelowe rooi al die spesies uit …hoe kan dit higienies wees
Man man man!! Ek was al ampers ampers in 'n tromp op botsing, maar die magte wat
gegenereer word as twee motors met spoed kop aan kop ontmoet moet geweldig wees? Kan nie genoeg se om voor en agter, kinders en babas in sitplek gordels te he nie. Selfs in 'n tromp aan tromp, kan die met sitplek gordels nog lewendig uitkom. Ek skaakel nie eers die motor aan nie tensy almal vas is!!
Ek is VIR die dra van sitplekgordels .Ongelukkig help 'n sitplek gordel net tot op 'n punt.In 'n tromp op botsing tussen twee motors reg van voor help hulle niks.Ek het dit gesien toe ons op 'n ongeluk afgekom het waarin 'n goeie vriend van my en sy gesin in betrokke was.Die sitplek gordels het hulle erg pers gekneus Die man en vrou het erge hoofbeserings opgedoen en hul seuntjie het sy nekkie gebreek op die agtersitplek.Daai tyd was daar nog geen sitplek gordels agter in motors nie.Hulle is almal oorlede.Die vyf in die ander voertuig is ook almal opslag… Lees meer »